CELEX: 62017TN0049
Language: et
Date: 2017-01-27 00:00:00
Title: Kohtuasi T-49/17: 27. jaanuaril 2017 esitatud hagi – Hispaania versus komisjon

27.3.2017   
            
            
               ET
            
            
               Euroopa Liidu Teataja
            
            
               C 95/19
            
         27. jaanuaril 2017 esitatud hagi – Hispaania versus komisjon
   (Kohtuasi T-49/17)
   (2017/C 095/29)
   Kohtumenetluse keel: hispaania
   
      Pooled
   
   
      Hageja: Hispaania Kuningriik (esindaja: V. Ester Casas)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               Tühistada osaliselt 15. novembri 20016. aasta otsus (2016/2018/EL), mille kohaselt Euroopa Liit ei rahasta teatavaid kulusid, mida liikmesriigid, sh Hispaania Kuningriik, on kandnud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusefondi (EAFRD) raames, osas, milles:
               
                           1.
                        
                        
                           seoses Andaluusia autonoomse piirkonnaga jätab see otsus liidu rahastamisest EAGF raames välja 1 356 144,90 eurot (majandusaasta 2012);
                        
                     
                           2.
                        
                        
                           seoses Kataloonia autonoomse piirkonnaga jätab see otsus liidu rahastamisest EAGF raames välja 2 191 585 eurot (majandusaastad 2009–2012);
                        
                     
                           3.
                        
                        
                           seoses Castilla-Leóni autonoomse piirkonnaga jätab see otsus liidu rahastamisest EAGF raames välja 9 638 473,73 eurot ja EAFRD raames 433 138,10 eurot (majandusaastad 2012–2013);
                        
                     
                           4.
                        
                        
                           Käesoleva tühistamishagi esemeks olev kogusumma on 13 619 341,73 eurot.
                        
                     
         
               —
            
            
               Mõista kohtukulud välja kostjaks olevalt institutsioonilt.
            
         
      Väited ja peamised argumendid
   
   Hagi põhjendamiseks esitab hageja järgmised väited.
   
               1.
            
            
               Väited, mis puudutavad Andaluusia autonoomse piirkonna suhtes kohaldatud finantskorrektsiooni.
               
                           —
                        
                        
                           Hageja väidab sellega seoses, et komisjon rikkus nõukogu 20. veebruari 2006. aasta määruse (EÜ) nr 320/2006, millega luuakse ajutine kava suhkrutööstuse ümberkorraldamiseks ühenduses ning muudetakse määrust (EÜ) nr 1290/2005 ühise põllumajanduspoliitika rahastamise kohta (ELT 2006 L 58, lk 42), artikli 3 lõiget 6, kuna ta järeldas, et üksused ACRES ja Unión Rural ei ole tootjad.
                        
                     
         
               2.
            
            
               Väited, mis puudutavad Kataloonia autonoomse piirkonna suhtes kohaldatud finantskorrektsiooni. Hageja väidab sellega seoses, et:
               
                           —
                        
                        
                           Ühe finantskorrektsiooni kohaldamine puuduste tõttu kulutuste vastuvõetavuse osas summas 122 112,95 eurot (kontrollid, mis puudutasid rakenduskavasid: investeeringud OP „A“-sse) on õigusvastane, kuna komisjon rikkus komisjoni 21. detsembri 2007. aasta määruse (EÜ) nr 1580/2007, millega kehtestatakse nõukogu määruste (EÜ) nr 2200/96, (EÜ) nr 2201/96 ja (EÜ) nr 1182/2007 rakenduseeskirjad puu- ja köögiviljasektoris (ELT 2007 L 350, lk 1), artikleid 105 ja 106 koostoimes nõukogu 26. septembri 2007. aasta määruse (EÜ) nr 1182/2007, millega kehtestatakse puu- ja köögiviljasektori erieeskirjad, muudetakse direktiive 2001/112/EÜ ja 2001/113/EÜ ning määrusi (EMÜ) nr 827/68, (EÜ) nr 2200/96, (EÜ) nr 2201/96, (EÜ) nr 2826/2000, (EÜ) nr 1782/2003 ja (EÜ) nr 318/2006 ning tunnistatakse kehtetuks määrus (EÜ) nr 2202/96 (ELT 2007 L 273, lk 1), artikli 55 lõikega 3 ja Euroopa Parlamendi ja nõukogu 17. detsembri 2013. aasta määruse (EL) nr 1306/2013, ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008 (ELT 2013 L 347, lk 549), artikli 52 lõigetega 1 ja 2, arvestades et liikmesriigi ametivõimud teostasid nimetatud sätetes viidatud kontrollid nõuetekohaselt, järgides kohaldatavate õigusnormide nõudeid, ja igal juhul puudus oht fondile.
                        
                     
                           —
                        
                        
                           Kindlamääraline parandus 5 % summas 2 191 585 eurot (punkt: „Programmide heakskiitmisega ja kulude kinnitamisega seotud puudused, Kataloonia autonoomne piirkond“) on õigusvastane, kuna komisjon rikkus määruse nr 1306/2013 artikli 52 lõikeid 1 ja 2 koostoimes määruse nr 1580/2007 artikliga 103, artikli 105 lõike 2, punktiga d), artikliga 106, artikli 107 lõike 1 punktidega c–e, artikli 108 lõike 1 punktiga b ja artikli 109 lõike 1 punktidega a–c, arvestades et Hispaania ametivõimud tõendasid kooskõla viidatud õigusnormidega ja igal juhul puudus oht fondile.
                        
                     
                           —
                        
                        
                           Teise võimalusena väidab hageja, et järgitud ei ole proportsionaalsuse põhimõtet, kuna rikutud on määruse nr 1306/2013 artikli 52 lõikeid 2 ja 3 koostoimes dokumendiga nr VI/5330/97, millega kehtestatakse juhised EAGGF-i tagatisrahastu raamatupidamisarvestuse kontrollimise ja heakskiitmise menetluse raames finantskorrektsioonide tegemiseks.
                        
                     
         
               3.
            
            
               Väited, mis puudutavad Castilla-Leóni autonoomse piirkonna suhtes kohaldatud finantskorrektsiooni. Hageja väidab sellega seoses, et:
               
                           —
                        
                        
                           Kindlamääraline parandus 5 % summas 10 071 661,83 eurot ja kohaldatud arvutusmeetod on vastuolus määruse (EÜ) nr 1290/2005 ühise põllumajanduspoliitika rahastamise kohta (ELT 2005 L 209, lk 1) artikli 31 lõikega 2 ja juhistega komisjoni dokumendis nr VI/5530/97 ja AGHRI-2005-64043.
                        
                     
                           —
                        
                        
                           Teise võimalusena on komisjoni kohaldatud kindlamääraline parandus ebaproportsionaalne, rikkudes määruse nr 1290/2005 artikli 31 lõiget 2 koostoimes dokumendiga nr VI/5330/97.